شەفەق
نیوز/ وەڕێەوبەرایەتی هاتوچو گشتی، ئمڕوو دووشەممە، کوشیان سێ کەس و زەخمداری ١١ کەسیش،
وە رویداوەیل هاتوچو لە سێ پارێزگای وەماوەی ٢٤ ساعەت گوزەشتە راگەیان، و هەمیش یەک
کەس وە رویداویگ هاتوچو لە ئەنبار کوشیا و شەشیش زەخمدار بوینە
وەڕێەوبەرایەتی
هاتوچو لە بەیاننامەیگ رەسیە ئاژانس شەفەق نیوز وت: رویداو لەیەکدان سێ ماشین لەبان
جادەی فڕۆکەخانەی ناودەوڵەتی بەغداد بویە هووکار کوشیان سێ کەس، و زەخمداری هەشت کەستر،
کەوەر تونی زیای وناوریایی.
وتیش:
رویداویگ لەیەکدان لە شار عمارە ناوەند پارێزگای میسان کەفتە ناوبەین ماشینیگ
مارکەی هۆندای تۆسان و ماتوورسکڵیگ "توک توک" و بویە هوکار زەخمداری کەسیگ.
وتیش:
ماشینیگ مارکەی تۆیۆتا کراون لەبان ری زوبێر وەرەو قەزای سەفوان لە پارێزگای بەسرە
پلیا، لەوەر تەقیان پاچگ نواینەی ماشینەگە، ک بویە هووکار زەخمداری سێ کەس.
سەرچەوەیگ
ئەمنی لە ئەنبار، ئەرا ئاژانس شەفەق نیوز وت: یەک مەدەنی گیانی لەدەسدا و شەش کەسیش
زەخمدار بوین، فرەیان زەخمیان سەختە، ئەوەیش وە رویداویگ هاتوچو لەبان ری قەزای حەدیسە.
